Document ID: 31992R0060

31992R0060
L 006/17
JURNALUL OFÍCIAL AL UNIUNII EUROPENE
REGULAMENTUL (CEE) NR. 60/92 AL COMISIEI
din 9 ianuarie 1992
de modificare a Regulamentului (CEE) nr. 3378/91 de stabilire a normelor pentru vânzarea untului din stocul de intervenție destinat exportului și de modificare a Regulamentului (CEE) nr. 569/88
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și al produselor lactate (1), modificat ultima dată de Regulamentul (CEE) nr. 1630/91 (2), în special articolul 6 alineatul (7) și articolul 28,
întrucât Regulamentul (CEE) nr. 3378/91 (3) al Comisiei prevede punerea la dispoziția operatorilor a cantităților de unt aflate în depozitare publică și organizarea de invitații la procedura de atribuire prin achiziție publică în vederea, inter alia, stabilirii prețurilor minime de vânzare pentru untul destinat exportului fie ca atare, fie după prelucrare; întrucât ofertele menționate la articolul 5 din regulamentul respectiv reglementează un minim de 500 de tone în total, originare dintr-unul sau mai multe state membre; întrucât, în consecință, cantitatea acceptată poate să nu corespundă cerinței minime menționate; întrucât ofertele acceptate ar trebui, în consecință, să se limiteze la produsele provenite dintr-un singur stat membru;
întrucât garanția menționată la articolul 7 alineatul (2) trebuie depusă în statul membru în care este produs untul concentrat;
întrucât articolul 10 alineatul (4) precizează conținutul minim de grăsimi în lapte pe greutate de 100 de kilograme de unt concentrat și cantitatea de unt ce urmează să fie utilizată; întrucât cantitatea de unt ce urmează să fie utilizată ar trebui să se adapteze, în cazul în care conținutul de grăsimi în lapte pe greutate de 100 de kilograme de unt concentrat depășește 99,8 %;
întrucât trebuie desemnate autoritățile competente în vederea supravegherii reambalării menționate la articolul 9;
întrucât este necesară modificarea secțiunilor care trebuie completate în documentele menționate în partea II din anexa la Regulamentul (CEE) nr. 569/88 (4) al Comisiei, modificat ultima dată de Regulamentul (CEE) nr. 44/92 (5);
întrucât Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CEE) nr. 3378/91 se modifică după cum urmează:
1.
Articolul 5 se modifică după cum urmează:
-
la alineatul (2):
-
litera (b) se înlocuiește cu următorul text:
„(b) cantitatea solicitată, menționând dacă untul trebuie exportat neprelucrat sau după prelucrare în unt concentrat,”;
-
litera (c) se înlocuiește cu următorul text:
„(c) țara sau țările de destinație ale untului”;
-
litera (f) se elimină;
-
la alineatul (3), litera (a) se înlocuiește cu următorul text:
„(a) reglementează un minim de 500 de tone”.
2.
La articolul 8 alineatul (2) al doilea paragraf, termenul „poate fi depus” se înlocuiește cu termenul „se depune”.
3.
La articolul 10 alineatul (4) se adaugă următorul paragraf:
„Totuși, în cazul în care conținutul în grăsimi din lapte pe greutate depășește 99,8 %, cantitatea de unt care va fi utilizată pentru producția unui minim de 100 kilograme de unt concentrat crește la 122,5 kilograme.”
4.
La articolul 11, primul alineat se înlocuiește cu următorul text:
„Autoritățile competente ale statelor membre pe al căror teritoriu se efectuează operațiunile de prelucrare și reambalare prevăzute la articolele 9 și 10 supraveghează aceste operațiuni.”
Articolul 2
În partea II a anexei la Regulamentul (CEE) nr. 569/88, alineatul (40) se înlocuiește cu următorul text:
„(40)
Regulamentul (CEE) nr. 3378/91 al Comisiei din 20 noiembrie 1991 de stabilire a normelor pentru vânzarea untului din stocurile de intervenție pentru export (40):
(a)
la expedierea untului pentru prelucrare:
Secțiunea 44 din DAU sau secțiunea cea mai corespunzătoare a documentului utilizat:
1.
Destinada a la transformación y exportación posterior [Reglamento (CEE) no 3378/91];
Til forarbejdning og senere eksport [forordning (EØF) nr. 3378/91];Zur Verarbeitung und späteren Ausfuhr bestimmt [Verordnung (EWG) Nr. 3378/91];Προοριζόμενο για μεταποίηση και για μετέπειτα εξαγωγή [κανονισμός (EOK) αριθ. 3378/91];Intended for processing and, subsequently, export [Regulation (EEC) No 3378/91];Destiné à la transformation et à l'exportation [règlement (CEE) no 3378/91];Destinato alla trasformazione e alla successiva esportazione [regolamento (CEE) n. 3378/91];Bestemd om te worden verwerkt en vervolgens te worden uitgevoerd [Verordening (EEG) nr. 3378/91];Destinada à tranformação e à exportação posterior [Regulamento (CEE) n.o 3378/91];
2.
termenul pentru depunerea ofertelor conform invitației speciale la procedura de atribuire prin achiziție publică;
(b)
la exportul produsului finit:
Secțiunea 44 a DAU sau secțiunea cea mai corespunzătoare a documentului utilizat:
1.
Mantequilla concentrada destinada a la exportación [Reglamento (CEE) no 3378/91];
Koncentreret smør bestemt til eksport [forordning (EØF) nr. 3378/91];Zur Ausfuhr bestimmtes Butterfett [Verordnung (EWG) Nr. 3378/91];Σνμπυκνωμένο βούτυρο προοριζόμενο για εξαγωγή [κανονισμός (EOK) αριθ. 3378/91];Concentrated butter for export [Regulation (EEC) No 3378/91];Beurre concentré destiné à l'exportation [règlement (CEE) no 3378/91];Burro concentrato destinato all'esportazione [regolamento (CEE) n. 3378/91];Boterconcentraat bestemd voor uitvoer [Verordening (EEG) nr. 3378/91];Manteiga concentrada destinada à exportação [Regulamento (CEE) n.o. 3378/91];
2.
termenul pentru depunerea ofertelor pentru invitația specială la procedura de atribuire prin achiziție publică;
3.
greutatea untului utilizat pentru obținerea cantității de produs finit indicate.”
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 ianuarie 1992.

Labels: 3
17